

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΔΩΔΕΚΑΝΗΣΟΥ **Προς:**

ΔΗΜΟΣ ΚΩ **-Δήμαρχο Κω**

ΔΗΜΟΤΙΚΟ ΣΥΜΒΟΥΛΙΟ **-Δημοτικούς Συμβούλους**

**3η ΣΥΝΕΔΡΙΑΣΗ ΛΟΓΟΔΟΣΙΑΣ 2025 -Προέδρους Κοινοτήτων**

**Κοινοποίηση:**

**-Συμβούλους Κοινοτήτων**

**ΠΡΟΣΚΛΗΣΗ**

Την **30η Απριλίου 2025**, ημέρα Τετάρτη και ώρα 17:00, καλείστε να συμμετέχετε στην 3η ειδική συνεδρίαση λογοδοσίας 2025 της Δημοτικής Αρχής, που προγραμματίστηκε να γίνει δια ζώσης στην αίθουσα συνεδριάσεων του Δημοτικού Συμβουλίου, κατόπιν του με αριθμ. πρωτ. 9686/16-04-2025 εγγράφου μας, όπως προβλέπεται στις διατάξεις του άρθρου 67Α του Ν.3852/2010 και προστέθηκε με το άρθρο 7 του Ν. 5056/2023.

Στην ημερήσια διάταξη της συνεδρίασης εγγράφονται θέματα, τα οποία αφορούν στο έργο της δημοτικής αρχής και ειδικότερα:

* Έως δέκα (10) θέματα που τίθενται από τους δημοτικούς συμβούλους, εκ των οποίων τα τρία (3) από τους συμβούλους της πλειοψηφίας.
* Έως δύο (2) θέματα που τίθενται από τους προέδρους των δημοτικών κοινοτήτων.
* Κάθε δημοτικός σύμβουλος και κάθε πρόεδρος κοινότητας μπορεί να θέσει έως ένα (1) θέμα.

Εφόσον υποβληθούν συνολικά πάνω από δέκα (10) θέματα από τους δημοτικούς συμβούλους και πάνω από δύο (2) θέματα από τους προέδρους των δημοτικών κοινοτήτων, διενεργείται δημόσια κλήρωση από το προεδρείο, για τα θέματα που πρόκειται να συζητηθούν και τα οποία θα εγγραφούν στην ημερήσια διάταξη.

Ως καταληκτική ημερομηνία υποβολής των θεμάτων ορίστηκε η **22η Απριλίου 2025.**

Τα θέματα υποβλήθηκαν ηλεκτρονικά έως την ανωτέρω ημερομηνία και έχουν ως ακολούθως:

1. Ερώτηση (εξ αναβολής από την 2η ματαιωθείσα): α) Ποια μέτρα θα πάρει η δημοτική αρχή για την διασφάλιση της σωστής, έγκυρης και τακτικής ενημέρωσης των κατοίκων για την εξέλιξη των σεισμικών φαινομένων και της επικινδυνότητάς τους και β) Ποια μέτρα θα πάρει η δημοτική αρχή για την ανάπτυξη και λειτουργία μόνιμων κατάλληλων μηχανισμών και υποδομών για την ασφαλή συγκέντρωση και διαφυγή του πληθυσμού, **(Επικεφαλής της ελάσσονος μειοψηφίας, κα Μακρή Κυριακή).**
2. Ερώτηση (εξ αναβολής από την 2η ματαιωθείσα): Κοινοποίηση προς το δημοτικό μας συμβούλιο ανάπτυξης δράσεων προς επίτευξη του άκρως απαραίτητου έργου για την κοινότητα Κεφάλου «Νέος βρεφονηπιακός σταθμός Κεφάλου», **(Δημοτικός Σύμβουλος, κ. Ζερβός Εμμανουήλ).**
3. Ερώτηση: α) Αν η τοποθέτηση του στεγάστρου στην ζώνη ΣΕΓΚΕΝ βασίστηκε σε μελέτη που πήρε υπόψιν της και τις επισημάνσεις για την ομαλή επιβίβαση/αποβίβαση των επισκεπτών σε τουριστικά λεωφορεία και β) Πότε θα πραγματοποιήσει ο Δήμος Κω την δέσμευσή του, για ανεύρεση κατάλληλου χώρου στάθμευσης των Τουριστικών Λεωφορείων κ.α., **(Επικεφαλής της ελάσσονος μειοψηφίας, κα Μακρή Κυριακή).**
4. Ερώτηση που αφορά την «ΑΝΕΜ Α.Ε.»: α) Ποια η κατάσταση της Ανώνυμης Ναυτιλιακής Εταιρείας. β) Γιατί δεν έχει συνεδριάσει ώστε να οριστεί το νέο Διοικητικό Συμβούλιο μέχρι και σήμερα. γ) Πως διοικείται. δ) Αν είναι νόμιμη η κατοχή της Προεδρίας από μη εκλεγμένο. ε) Ποια τα οικονομικά στοιχεία της εταιρείας μετά και την απόκτηση του νέου πλοίου, **(Δημοτικός Σύμβουλος, κ. Κοκαλάκης Γεώργιος).**
5. Ερώτηση:Ποια η εξέλιξη με την υπόθεση του Ναυτικού ομίλου και της διεκδίκησης των 70 στρεμμάτων από την ΕΤΑΔ και τι προτίθεται στη συνέχεια να πράξει η δημοτική αρχή, **(Αντιδήμαρχος, κ. Καμπουράκης Σταμάτιος).**
6. Ερώτημα για το εξής:Ποια η εξέλιξη στα κρίσιμα έργα της οδικής ασφάλειας και στο στάδιο ΦΙΛΙΝΟΣ, **(Αντιδήμαρχος, κα Κανταρζή Σταματία).**
7. Ερώτηση:Ποια έργα ασφαλτοστρώσεων βρίσκονται στον προγραμματισμό της δημοτικής αρχής, ποια είναι σε εξέλιξη και ποια υλοποιούνται, **(Αντιδήμαρχος, κα Κυπραίου – Χατζηθωμά Αικατερίνη).**

**Η Πρόεδρος του Δ.Σ.**

**Διονυσία Τελλή – Τσιμισίρη**